Lester Bowie

Lester Bowie (Frederick, 11 santu aine 1941 – New York, 8 sant'andria 1999) est istadu unu trumbettista e composidore de jazz americanu.

Fit membru de su AACM (Association for the Advancement of Creative Musicians) e est istadu unu de sos chi haian fundadu su gruppu de s'Art Ensemble of Chicago.
Lester Bowie in Sardigna che fit bennidu tantas bortas, in sos annos '70 e '80, e at sonadu in Tathari in su cinema teatro Verdi siat cun s'Art Ensemble of Chicago chi cun atteros musicistas comente Antonello Salis e in Uttieri in su De Candia (prima chi l'epperana arruinadu). Aiat collaboradu cun Marcello Melis in su discu Free to dance

 Biografia 
Naskidu in Maryland, Bowie est istadu fattu mannu in sa tzittade de St. Louis in Missouri. A chimbe annos aiat comintzadu a istudiare sa trumba cun su babbu chi fit unu musicista professionista. AIat sonadu cun musicistas de blues comente Little Milton e Albert King, e musicistas de rhythm and blues comente Solomon Burke, Joe Tex e Rufus Thomas. 

In su 1966 si fit trasferidu a Chicago, inue at tribagliadu comente musicista de sala de incisione, e aiat incontradu Muhal Richard Abrams e Roscoe Mitchell edd'est diventadu unu membru de su AACM. In su 1968 aiat fundadu s'Art Ensemble of Chicago umpare a Mitchell e Abrams e cun Joseph Jarman e Malachi Favors.
At vividu e tribagliadu in Jamaica e in Africa.

In su 1984 aiat formadu sa Lester Bowie's Brass Fantasy, una orchestra de ottones cun s'aggiunta de su percussionista Don Moye. Cun custu gruppu, oltre a su reprtoriu jazzistigu, aiat realizzadu covers de cantones populares famosas de cantantes comente Whitney Houston, Michael Jackson, Marilyn Manson e sas Spice Girls. 

Bowie fit unu musicista eclettigu chi usaiat diversas tecnicas leende dae sa traditzione de sa trumba jazz, ma finas de su Reggae e de su Ska, in pius tottu fit caratterizzadu dae su modu sou ironicu de sonare.  

Diffattis Bowie aiat unu atteggiamentu avventurosu e umorale verso sa musica, a differentzia presempiu de Wynton Marsalis chi aiat unu approcciu conservativu a sa traditzione de su jazz.

Bowie est mortu in su 1999 de cancro a su fidigu.

 Agganzos dae fora 
Musica, concertos e fotos de Lester Bowie

Bowie, Lester Bowie, Lester Bowie, LesterBowie, Lester